
Генерален секретаријат


Почитувани претставници на граѓанските организации,
Ви благодариме на интересот за учество на Повикот до граѓанскиот сектор за придонес во подготвувањето на Програмата за работа на Владата на Република Северна Македонија за 2027 година. Пополнетиот образец (заедно со прилозите, доколку ги има) доставете го до Одделението за соработка со невладини организации на Генералниот секретаријат на Владата, електронски на адреса nvosorabotka@gs.gov.mk со назнака Иницијатива за ГПРВ 2027 до 30.09.2026 година. Со доставување на образецот потврдувате дека се согласувате вашата иницијатива да биде објавена на веб страницата www.nvosorabotka.gov.mk.

Општи податоци за здружението / фондацијата

Име на здружението/фондацијата: Здружение  за истражување на македонската историја АРХЕО ЦЕНТАР од Битола
ЕМБС (матичен број на правниот субјект според податоците во Централен регистар):     7433956
Седиште и адреса (улица, број, општина):ул. Пецо Божиновски број 46Б/2 Битола
Застапник: Бранко Попов
Веб страница:
Електронска пошта (e-mail):  arheocentar@gmail.com
Телефонски број за контакт: 071 348 340
Лице за контакт: Бранко Попов

Предлог- иницијатива
за годишна Програма за работа на Владата на Република Северна Македонија за 2027 година
Наслов на иницијативата: 
	Историјата да стане темел за зближување, а не за поделби; подобрување на регионалните односи; развој на туризмот..

Стратешки приоритет: (поврзаност со стратешки приоритет на Владата, согласно Програмата за работа на Владата на Република Северна Македонија 2024-2028 https://vlada.mk/strateshki-prioriteti?ln=mk)
-Успешно водење на пристапните преговори со Европската Унија.

НППА: (поврзаност со пристапни партнерства и соодветна идентификација на поглавје и подрачје https://mep.gov.mk/mk-MK/eu-integracii/nacionalnata-programa-za-usvojuvanje-na-pravoto-na-eu)
· утврдува детален план и распоред за усогласување на националното законодавство со правото на ЕУ (acquis communautaire) и ги определува надлежните институции и органи за негова подготовка и спроведување
Образложение: (опис на состојбите, причини за проблемите кои се предмет на разгледување, цел на предлогот, предмет на уредување доколку се работи за закон или подзаконски акт)
· Предлагаме промена на Законот за култура и Законот за заштита на културното наследство на РСМ. Со кои на здруженијата регистрирани во РСМ ќе им се овозможи истражување на поновата историја од отоманскиот период до денес преку архивска работа и теренски истражувања. Истражувањата да можат да ги вршат самостојно а да можат да повикаат и здруженија од странство и вклучување во програми (ЕУ фондови, UNESCO). Заедничкото аматерско истражување верификувано од надлежна институција ќе допринесе до подобри односи со соседите и пошироко а историјата ќе стане темел на зближување а не како досега да не кара со многу народи и држави.
· Овие измени се во согласност со европското право (acquis communautaire) и дека придонесуваат кон европските интеграции.

	Историјата често се користела како причина за поделби меѓу народите. Со измена на Законот за култура и Законот за заштита на културното наследство ќе се овозможи здруженијата регистрирани во РСМ да вршат истражувања на поновата историја (од отоманскиот период до современоста), самостојно или во соработка со странски здруженија.
Предлог-членови:
	Нов член во Законот за култура: „Здруженијата и фондациите регистрирани во Република Северна Македонија имаат право да вршат истражувања на поновата историја, самостојно или во соработка со здруженија од странство, во согласност со прописите за заштита на културното наследство и под надзор на Министерството за култура.“

	Нов член во Законот за заштита на културното наследство: „Здруженијата и фондациите можат да иницираат теренски истражувања на културно-историски локалитети од поновата историја. За спроведување на истражувањата, здруженијата се должни да достават план до Министерството за култура, кое врши надзор и верификација на резултатите. Трошоците ги сносат иницијаторите, освен ако проектот се оцени како од државен интерес.“
	Овие измени се во согласност со европското право (acquis communautaire) и дека придонесуваат кон европските интеграции.

Надлежен орган на државната управа: (надлежно министерство за спроведување на иницијативата)
-Министерство за култура

Очекувани влијанија: (економски влијанија, социјални влијанија, влијанија врз животната средина, административни влијанија и трошоци)
· Економско влијание – нови локалитети ќе станат дел од туристичката карта на РСМ.
Од овие истражувања ќе произлезат – публикации, изложби, дигитални бази на податоци, туристички маршрути.
· Социјално влијание – збогатување на културниот и општествениот живот.
· влијанија врз животната средина – локациите каде ќе се лоцираат објекти ќе бидат уредени а со тоа и влијанието на животната средина ќе биде позитивно.
· административни влијанија и трошоци – Трошоците за реализација на ваквите проекти ќе бидат на сметка на здруженијата а со тоа државата ќе нема никакви трошоци. Доколку се донесат соодветни законски измени тогаш нема да има административни влијанија.

Финансиски импликации: (доколку иницијативата има финансиски импликации, се наведува дали се обезбедени потребните средства и од кои извори)
	Иницијативата нема директни финансиски импликации за државата. Трошоците ги покриваат здруженијата. Само проекти од државен интерес може да бидат финансирани од буџетот на Министерството за култура.
Прилози (се наведува насловот и авторот, со линк до документот доколку е достапен електронски)

								           Потпис на застапникот
16.09.2026 година                                                                                             ---------------------------
					М.П.

